
AVIZ
asupra proiectului de Lege privind aprobarea Ordonanţei de urgenţă a Guvernului nr.73/2017 pentru completarea Legii nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, precum şi pentru modificarea art.24 din Ordonanţa Guvernului nr.129/2000 privind formarea profesională a adulţilor
(PLx. 487/2017) 


	În baza prevederilor art. 95 și 115 din Regulamentul Camerei Deputaţilor, republicat, cu adresa nr. PLx.487 din 27 noiembrie 2017, Comisia pentru învăţământ, ştiinţă, tineret şi sport a primit, spre avizare, proiectul de Lege privind aprobarea Ordonanţei de urgenţă a Guvernului nr.73/2017 pentru completarea Legii nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, precum şi pentru modificarea art.24 din Ordonanţa Guvernului nr.129/2000 privind formarea profesională a adulţilor.
Proiectul de lege a fost dezbătut în Comisie în şedinţa din 05 decembrie  2017.
Comisia, cu unanimitatea voturilor celor prezenți, a hotărât să emită aviz favorabil asupra proiectului de lege menţionat.
	În raport cu obiectul şi conţinutul său, proiectul de lege face parte din categoria legilor ordinare.

